આવેદનમાં જણાવેલ કે, થોડા સમય પહેલા ઉર્જા નિગમ દ્વારા જુનિયર અસિસ્ટન્ટની જાહેરાત પ્રસિદ્ધ કરવામાં આવી હતી જેમાં તમામ સ્નાતક ઉમેદવારોએ અરજીઓ કરી હતી પરંતુ થોડા જ દિવસો પહેલા ભરતી રદ કરી ભરતી પ્રક્રિયા અંગેના નિયમો તથા લાયકાતમાં ફેરફાર કરી બી. ઇ. એન્જિનિયરીંગ સહિતના ટેકનીકલ અભ્યાસક્રમો તેમજ અન્ય પણ અમુક ક્ષેત્રના સ્નાતકોની નિયમોમાંથી બાદબાકી  કરવામાં આવી આ ફેરફારથી લાખોની સંખ્યામાં સ્નાતક થયેલા ઉમેદવારો તથા જેને પપ% નથી તેમની વર્ષોની મહેનત પર પાણી ફરશે, પહેલા પણ આ ભરતી પ્રક્રિયા રદ કરાતા હજારો ઉમેદવારો નીરાશ થયાછે પણ હવે વધુ દાજ્યા પર ડામ લાગે તેવો નિર્ણય સરકાર દ્વારા લેવામાં આવ્યો છે.